EkBass/fiwiki-20250220-pages-articles huggingface dataset:
Pohjois-Atlantin virta

Pohjois-Atlantin virta on lämmin merivirta, joka on osa Pohjois-Atlantin kiertoliikettä. Se on keskimmäinen kolmesta haarasta, joiksi Golfvirta jakaantuu Newfoundlandin matalikon ja Atlantin keskiselänteen välissä – muut haarat ovat kohti pohjoista jatkava Irmingerinvirta ja kohti kaakkoa ja Azoreita jatkava Kanarianvirta.Pernetta 1994: 123 Ilman Pohjois-Atlantin virran lämmittävää vaikutusta Länsi-Euroopan talvet olisivat huomattavasti nykyistä kylmemmät. == Lähteet == * === Viitteet === Luokka:Atlantin valtameri Luokka:Merivirrat
Kungurin metsäaro

Kungurin metsäaro () on metsäaroalue Permin aluepiirissä Venäjällä. Se sijaitsee aluepiirin kaakkoisosassa Iren ja Sylva -jokien välisellä alueella. Metsäaron pinta-ala on 12 000 neliökilometriä. Kasvillisuus käsittää Euraasian metsäarovyöhykkeen lajeja, joista monet ovat nykyään Uralin alueella harvinaisia. Metsäsaarekkeissa kasvaa koivua ja haapaa sekä vähäisemmässä määrin lehmusta, jalavaa ja mäntyä. Kungurin metsäaroa pidetään jääkautta seuranneen lämpimän kauden (5000–1000 eaa.) jäänteenä. Sen säilymistä ovat edistäneet seudun lämpimät kesät, vähäinen sademäärä ja kalkkikiveä sisältävät sedimenttilajit. Nykyään suuri osa alueesta on maatalouden käytössä. ==Lähteet== Luokka:Arot Luokka:Permin aluepiirin maantiede
Tiaistangara

Tiaistangara (Chlorospingus pileatus) on Keski-Amerikassa tavattava sirkkuleihin kuuluva varpuslintu. == Koko ja ulkonäkö == Tiaistangara on kooltaan noin 13 cm. Ruumiinrakenteeltaan tiaistangara on tiaismaisen pyöreähkö ja tukeva. Pää on musta lukuun ottamatta niskaan ulottuvaa valkeaa silmäkulmajuovaa. Tiaistangaran kurkku on harmahtava. Selästään laji on oliivinvihreä. Rinta on oliivinvärinen ja muuttuu vatsassa väritykseltään valkoiseksi. Mustaposkikerttuli (Basileuterus melanogenys) muistuttaa ulkonäöltään tiaistangaraa, mutta eroaa kastanjanruskean päälakensa perusteella. Lajin voi sekoittaa myös sammaltangaraan (Chlorospingus ophthalmicus). == Levinneisyys ja elinympäristö == Tiaistangaraa tavataan Costa Rican ja Panaman länsirannikon vuoristosta. Linnun elinympäristöä ovat vuoristojen sademetsät ja kosteat metsät sekä metsien reunat ja aukiot. Lajin elinympäristöt sijaitsevat yleensä yli 2 100 metrin korkeudella meren pinnasta, mutta levinneisyysalueen itäosissa tiaistangaraa on tavattu matalammalla kasvavistakin metsistä. Tiaistangarat liikkuvat usein sekaparvissa yhdessä sammaltangaroiden ja punaorneerojen (Margarornis rubiginosus) kanssa. Linnun ravintoa ovat hedelmät ja marjat, erityisesti kanervakasvien ja herukkojen marjat. Lisäksi laji voi syödä myös hyönteisiä ja hämähäkkejä. == Lähteet == Luokka:Sirkkulit
Vågan

Vågan on Norjan kunta Nordlandin läänin Lofooteilla. Vuoden 2024 alussa kunnassa oli 9 793 asukasta. == Maantieto == Våganin taajamat ovat Austvågøyn saarella sijaitsevat Svolvær, Kabelvåg ja Henningsvær. Kuntaan kuuluvat myös Gimsøyan, Skrovan, Store Mollan ja Lille Mollan saaret, sekä muutamia pienempiä saaria. Kabelvåg on Lofoottien vanhin kalastajakylä. Ensimmäiset kalastajamökit rakennettiin sinne jo 1100-luvulla. ==Tunnettuja henkilöitä== * Stein Rokkan (1921–1979), sosiologi ==Vaakuna== Våganin vuonna 1973 käyttöön otettuun vaakunaan on kuvattu turska, sillä kalastus on aina ollut yksi kunnan pääelinkeinoista. ==Kuvia== Gimsøystraumen- Bruecke-14-2019-gje.jpg|Gimsøystraumen Henningsvær-32-Stockfisch-2019-gje.jpg|Henningsvær Kabelvåg-60-Leuchtturm-2019-gje.jpg|Kabelvåg Kabelvåg- Lofotmuseet-02-2019-gje.jpg|Kabelvåg Lofotmuseet Sildpollnes- Kirche-22-2019-gje.jpg|Sildpollnesin kirkko Svolvær-34-Lamholmen-2019-gje.jpg|Svolvær Raftsund-54-Moewen-2019-gje.jpg|Raftsund Fv868-10-2019-gje.jpg|Digermulen ==Lähteet== ==Aiheesta muualla== *
Katarzyna Kowalska

Katarzyna Kowalska (s. 7. huhtikuuta 1985 Lipno) on puolalainen kestävyysjuoksija, jonka päälaji oli aiemmin 3 000 metrin estejuoksu ja sittemmin maraton. Kowalska voitti 3 000 metrin estejuoksussa kultaa alle 23-vuotiaiden EM-kilpailuissa vuosina 2005 ja 2007. Göteborgin EM-kilpailuissa 2006 hän oli yhdeksäs. Hän karsiutui sekä Osakan MM-kilpailuissa 2007 että Pekingin olympialaisissa 2008. Berliinin MM-kilpailuissa 2009 hän sijoittui 11:nneksi ja Barcelonan EM-kilpailuissa 2010 kahdeksanneksi. Lontoon olympialaisissa 2012 ja Moskovan MM-kilpailuissa 2013 hän karsiutui estejuoksun alkuerissä. Zürichin EM-kilpailuissa 2014 hän sijoittui seitsemänneksi. Hän karsiutui alkuerissä Berliinin EM-kilpailuissa 2018. Kowalska saavutti maastojuoksun EM-kilpailuissa pronssia alle 23-vuotiaiden sarjassa 2007. Aikuisten sarjassa hän oli 2014 neljästoista. Maastojuoksun MM- kilpailuissa hän on sijoittunut 36:nneksi 2010 ja 61:nneksi 2013. Kowalska keskeytti Rio de Janeiron olympiamaratonin 2016. Lontoon MM-kilpailuissa 2017 hän sijoittui maratonilla 36:nneksi. ==Henkilökohtaiset ennätykset== *1 500 m 4.12,66 (Varsova 15.6.2008) *3 000 m 9.12,40 (Bydgoszcz 3.6.2011) *5 000 m 15.48,88 (Bydgoszcz 11.8.2011) *10 000 m 33.22,90 (Kędzierzyn-Koźle 2.5.2009) *puolimaraton 1.10.06 NR (Praha 2.4.2016) *maraton: 2.29.41 (Berliini 27.9.2015) *2 000 m esteet 6.24,50 (Słubice 30.8.2008) *3 000 m esteet 9.26,93 (Berliini 15.8.2009) ==Lähteet== Luokka:Puolalaiset estejuoksijat Luokka:Puolalaiset kestävyysjuoksijat Luokka:Vuonna 1985 syntyneet Luokka:Elävät henkilöt
Simon Wilhelm Appelgren

Simon Vilhelm Appelgren (12. toukokuuta 1786 Säräisniemi – 21. maaliskuuta 1854 Kokkola) oli suomalainen rovasti, opettaja ja sanomalehtimies. Appelgrenin vanhemmat olivat Muhoksen kirkkoherra Gustaf Reinhold Appelgren ja Kristina Frosterus. Hän kävi Oulun triviaalikoulua ja valmistui ylioppilaaksi 3. maaliskuuta 1803 Turussa. Appelgren suoritti pedagogian tutkinnon vuonna 1809, valmistui filosofian maisteirksi heinäkuussa 1810 ja vihittiin papiksi Turun hiippakunnassa kesäkuussa 1822. Appelgren toimi Turun katedraalikoulun vt. alimpana kollegana vuodesta 1811, Oulun triviaalikoulun alempana kollegana vuodesta 1813, ylempänä kollegana vuodesta 1819 sekä konrehtorina vuodesta 1822 ja koulun rehtorina vuodesta 1825. Appelgren toimi muun muassa Zacharias Topeliuksen ja J. V. Snellmanin opettajana. Opettajan työn ohella Appelgren toimi myös Oulun Wiikko-Sanomien toimittajana 1829–1831. Appelgren toimi viimeksi Kokkolan kirkkoherrana 1838–1854. Hän sai rovastin arvon 1840 ja hän toimi vt. lääninrovastina 1844. Simon Vilhelm Appelgrenin nuorempi veli oli tuomari ja Oulun pormestari August Appelgren. ==Katso myös== * Appelgren == Lähteet == Luokka:Suomen evankelis-luterilaisen kirkon papit Luokka:Suomalaiset opettajat Luokka:Suomen koulujen rehtorit Luokka:Suomalaiset toimittajat Luokka:Vuonna 1786 syntyneet Luokka:Vuonna 1854 kuolleet
Gustaf Reinhold Blomqvist

Gustaf Reinhold Blomqvist (7. maaliskuuta 1813 Heinola – 18. joulukuuta 1876 Viitasaari) oli suomalainen kirkkoherra, virsirunoilija ja runouden suomentaja. Blomqvistin vanhemmat olivat kuopiolainen seppä Erik Reinhold Blomqvist ja Lovisa Kockström. Hän kävi Kuopion triviaalikoulua ja Porvoon lukiota ja pääsi ylioppilaaksi vuonna 1836. Teologian opintojen jälkeen Blomqvist vihittiin papiksi vuonna 1838. Blomqvist toimi kirkkoherran apulaisena Kaavilla 1838–1843, kirkkoherran apulaisena ja vt. 2. kappalaisena Helsingissä 1843–1848 sekä välisaarnaajana Pukkilassa 1848–1849. Hän sai varapastorin arvon 1846. Blomqvist oli Haukivuoren kappalaisena 1849–1857, Kesälahden kirkkoherrana 1857–1863 ja Viitasaaren kirkkoherrana 1863–1876. Blomqvist oli naimisissa vuodesta 1843 Sofia Charlotta Fredrika Blåfieldin kanssa. Heillä oli kahdeksan lasta. == Lähteet == * * Martti Strangin GeneaNet: Gustaf Reinhold Blomqvist. Luokka:Suomen evankelis-luterilaisen kirkon papit Luokka:Vuonna 1813 syntyneet Luokka:Vuonna 1876 kuolleet
Flakstadøya

Flakstadøya on yksi Lofoottien saariryhmän saarista ja se sijaitsee Nordlandin läänissä Pohjois-Norjassa. Flakstadøyan hallintokeskus on Flakstadin kunnassa sijaitseva Ramberg. Muita alueen asutuskeskuksia ovat Fredvang, Nusfjord, Sund, Vikten ja Napp. ==Maantiede== Saaren korkein kohta on 934 metriä merenpinnan tason yläpuolelle yltävä Stjerntindenin huippu. Muita korkeimpiin lukeutuvia vuoria saarella ovat Stortinden (866 m), Bjørntinden (802 m), Sautinden (794 m), Stabben (777 m), Tønsåsheia (769 m), Stjernhauet (754 m), Masstinden (750 m) ja Stornappstinden (740 m). Näiden lisäksi saarella on useita yli 500 tai 600 metriä korkeita kohtia. Saari ympäröi kahta vuonomaista lahtea, Skjelfjordenia ja Flakstadpollenia. Saarella sijaitsee myös joitakin järviä, joista kaksi suurinta on kummatkin nimetty ”Storvatnet”-järviksi. Hieman näitä pienempiä järviä ovat Litlvatnet, Straumøyvatnet ja Hornvatnet, joista edelleen pienempiä järviä saarella on enemmän. ==Liikenne== Saari on yhdistetty Moskenesøyaan Kåkernin sillalla ja Vestvågøyaan merenalaisen tunnelin kautta. Flakstad-Kirche-04-2019-gje.jpg|Flakstad Ramberg- Strand-18-2019-gje.jpg|Ramberg Vikten-16-Glasblaeser-2019-gje.jpg|Lasipuhallin Viktenissä Nusfjord-22-Moewen-2019-gje.jpg|Lokit Nusfjord-72-Robu-2019-gje.jpg|Nusfjord Nusfjord-46-Hafen-2019-gje.jpg|Nusfjord ==Lähteet== Luokka:Norjan saaret Luokka:Flakstad
Austvågøy

Austvågøy on yksi Lofoottien saariryhmän suurimmista saarista. Sen pinta-ala on 526,7 km². Saari on vuoristoista aluetta ja siellä onkin Lofoottien korkein vuori, Higravstinden (1 146 m). Alue on suosittu vuorikiipeilijöiden keskuudessa. Suuri osa saaresta kuuluu Våganin kunnalle, mutta sen koillisosa kuuluu Hadselin kunnalle. Saaren pääkeskus on Svolværin kunta. Austvågøy on yhdistetty Hinnøyaan Raftsundin sillalla ja Gimsøyaan Gimsøystraumenin sillalla. ==Maantiede== Saaren korkein kohta on 1 146 metriä merenpinnan tason yläpuolelle yltävä Higravstindenin huippu. Muita korkeimpiin lukeutuvia vuoria saarella ovat Geitgallien (1 085 m), Rulten (1 062 m), Svartsundtindan (1 050 m), Korsnestinden (1 036 m), Olsanestinden (999 m), Breidtinden (976 m), Langstrandtindan (971 m), Reinsletttindan (966 m), Vågakallen (943 m) ja Isvasstinden (940 m). Lisäksi saarella on lukuisia muitakin 500–1 000 metriä korkeita kohtia. Saaren länsipuolella on Gimsøystraumenin salmi ja itäpuolella Raftsundetin salmi. Vuonot Sløverfjorden ja Austnesfjorden halkovat saaren keskeltä lähes kahtia. Rannikko on muutenkin useiden vuonojen ja lahtien rikkomaa. Saarella sijaitsee lisäksi runsaasti järviä, joista suurimpiin kuuluvat Trollfjordvatnet, Stor-Kongsvatnet, Stornøkkvatnet, Storvatnet ja Rørhopvatnet. Austvågøya Nord-08-2019-gje.jpg|Austvågøya Henningsvær-04-Hafen-2019-gje.jpg|Henningsvær Kabelvåg-38-Yachthafen-2019-gje.jpg|Kabelvåg Kabelvåg- Kirche-10-2019-gje.jpg|Kabelvåg kirke Sildpollnes- Kirche-12-2019-gje.jpg|Sildpollnes Svolvær-02-von Bukkedauen-2019-gje.jpg|Svolvær Raftsund-10-2019-gje.jpg|Raftsund Trollfjorden 002.jpg|Kapea Trollfjorden-vuono saaren itäpuolella Gimsøystraumen- Bruecke-04-2019-gje.jpg|Gimsøystraumen ==Lähteet== == Aiheesta muualla == Luokka:Norjan saaret Luokka:Vågan Luokka:Hadsel
Ukkolaukka

Ukkolaukka (Allium hollandicum) on laukkoihin kuuluva kasvi. Se kukkii touko- kesäkuussa ja voi kasvaa 80 cm:n korkuiseksi.Puutarha.net == Lähteet == Luokka:Laukat
Višeran luonnonpuisto

Višeran luonnonpuisto () on valtiollinen luonnonsuojelualue Permin aluepiirin Krasnovišerskin piirissä Venäjällä. Vuonna 1991 perustettu luonnonpuisto sijaitsee Pohjois-Uralilla Kaman sivujoen Višeran yläjuoksulla. Sen pinta-ala on 2412 neliökilometriä (15,6 % Krasnovišerskin piiristä ja 1,5 % aluepiiristä). Pinta-alasta 76 % on metsää, 3,6 % suota, 0,3 % vesistöjä ja loput metsätöntä aluetta. Alueen korkeus vaihtelee 237 ja 1 469 metrin välillä. Korkein kohta on Tulymski Kamen. Kasvillisuus jakautuu neljään korkeusvyöhykkeeseen. Metsävyöhykkeellä kasvaa kuusi- ja pihtametsiä sekä sembramäntyä. 500–600 metrin korkeudessa kasvillisuus muuttuu matalammaksi ja harvemmaksi sekametsäksi ja niityiksi. Alpiinisella vyöhykkeellä on tundrakasvillisuutta ja yli 800–900 metrin korkeudessa vain jäkälää ja sammalta. Alueelta on löydetty 1 147 kasvilajia. Eläinkunta käsittää sekä eurooppalaisia että siperialaisia lajeja. Nisäkkäitä ovat hirvi, karhu, soopeli, näätä, vesikko, orava, maaorava, majava sekä pienet hyönteissyöjät ja jyrsijät. Yleisiä kanalintuja ovat pyy, metso, kiiruna ja riekko. Muita tyypillisiä lintulajeja ovat kapustarinta, keräkurmitsa, lapinsirkku ja taviokuurna. Luonnonpuistossa esiintyviin uhanalaisiin eläimiin kuuluvat maakotka, kalasääski, ampuhaukka ja siperianjokilohi. Permin aluepiirissä uhanalaisia eläinlajeja on luonnonpuistossa yhteensä 18. Puiston alueella ei ole koskaan ollut merkittävää taloudellista toimintaa, ja siksi sen luonto on lähes alkuperäisessä tilassaan. Seudulle kantautuvien Solikamskin ja Bereznikin teollisuusalueen sekä Krasnovišerskin sellu- ja paperitehtaan ilmansaasteiden vaikutusta ei ole juurikaan tutkittu. Sverdlovskin alueella asuvat mansit harjoittavat poronhoitoa puiston pohjoisosassa. Säädelty matkailu on sallittua luonnonpuiston eteläosassa ja Višera-joella. ==Lähteet== ==Aiheesta muualla== * Višeran luonnonpuiston sivusto Luokka:Venäjän luonnonsuojelualueet Luokka:Permin aluepiirin maantiede Luokka:Krasnovišerskin piiri
Sylwia Ejdys

Sylwia Ejdys (s. 15. heinäkuuta 1984) on puolalainen keskipitkän matkan juoksija, joka on erikoistunut 1 500 metrille. Hän karsiutui Pekingin olympialaisissa 2008 (alkuerissä) ja Berliinin MM-kilpailuissa 2009 (välierissä). Vuonna 2010 hän sijoittui neljänneksi Dohan sisäratojen MM- kilpailuissa ajalla 4.09,24 ja 12:nneksi Barcelonan EM-kilpailuissa ajalla 4.24,82. Pariisin sisäratojen EM-kilpailuissa 2011 hän oli yhdeksäs ajalla 4.20,99. Samoissa kisoissa hän osallistui myös 3 000 metrille, mutta keskeytti alkuerissä. ==Henkilökohtaiset ennätykset== Ulkoradat *800 m 2.00,36 (Moskova 10.6.2008) *1 000 m 2.39,56 (Zgorzelec 26.4.2008) *1 500 m 4.02,30 (Monaco 28.7.2009) *3 000 m 8.58,26 (Leiria 20.6.2009) Sisäradat *800 m 2.01,43 (Karlsruhe 15.2.2009) *1 500 m 4.05,38 (Tukholma 22.2.2011) *Maili 4.27,75 (Birmingham 20.2.2010) *3 000 m 8.43,22 (Karlsruhe 13.2.2011) ==Lähteet== Luokka:Puolalaiset keskimatkojen juoksijat Luokka:Vuonna 1984 syntyneet Luokka:Elävät henkilöt
Niilin lähteillä

Niilin lähteillä (alkuteksteissä nimi esiintyy muodossa Niilin lähteet) on Neil Hardwickin MTV:lle käsikirjoittama viisiosainen omaelämäkerrallinen komediasarja. Sarjaa esitettiin kerran kuukaudessa lauantaisin klo 21.30–22.00. Sarjaa ei ole esitetty uusintana. Suomen Kuvalehden Kalevi Haikaran mielestä Hardwick ilkkuu tarkasti ja täsmällisesti suomalaisten ulkomaantörppöilylle, kansallismykkyydelle ja muille ominaispiirteille, on ”hallavine hahmoineen” ja miellyttävine ääntämistapoineen televisioon sopiva, mutta ei juuri osaa näytellä. Samaan kiinnitti huomiota Helsingin Sanomien Jukka Kajava, jonka mukaan näytteleminen on jotain muuta kuin Niilin lähteillä -ohjelman epäintensiivinen ja epäselvä mutina. Hänestä sarja olisi kaivannut osaavaa näyttelijäntyötä naseviksi kirjoitettujen tilanteiden latauksen säilyttämiseksi. == Näyttelijät == * Neil Hardwick – Neil, brittikirjailija * Maria Salo – Neilin vaimo * Ritva Valkama – Ritva Valkama * Pentti Siimes – Pentti Siimes * Ilmari Saarelainen – Juhana Vilén * Tenho Saurén – Reinikainen * Leena Uotila * Satu Silvo * Jyrki Kovaleff * Esa Anttila * Jouko Klemettilä * Auvo Vihro * Inkeri Pilkama * Päiviö Pyysalo * Jarkko Rantanen * Seppo Kolehmainen * Eero Pikkarainen * Ismo Sajakorpi * Juuso Kujanpää ==Tekijät== * Hannu Seikkula – TV-kuvaaja * Pertti Kärkkäinen – äänisuunnittelija * Marjatta Saarinen – maskeeraaja * Eila Nopanen – kampaaja * Päivi Koivula – puvustaja * Pirkko Salmevaara – tarpeistonhoitaja * Ari Nieminen – järjestäjä * Terhi Arvela – graafikko * Kari Råman – studio-ohjaaja * Markku Kemppinen – kuvanauhan koostaja * Juha Kallio – kuvanauhan koostaja * Heikki Koivukangas – kuvanauhan koostaja * Riitta Anttonen – pukusunnittelija * Reino Helkesalo – lavastaja * Reija Virolainen – kuvaussihteeri * Neil Hardwick – käsikirjoittaja ja henkilöohjaaja * Ismo Sajakorpi – ohjaaja ==Jaksoluettelo== Jakso Ensiesitys 1\. 21.01.1984 2\. 18.02.1984 3\. 17.03.1984 4\. 14.04.1984 5\. 12.05.1984 ==Lähteet== Luokka:Suomalaiset komediasarjat Luokka:1980-luvun televisiosarjat
Anna Rostkowska

Anna Rostkowska (s. 26. heinäkuuta 1980) on puolalainen keskipitkän matkan juoksija, joka on erikoistunut 800 metrille. Hän karsiutui välierävaiheessa sekä Pekingin olympialaisissa 2008 että Berliinin MM-kilpailuissa 2009. ==Henkilökohtaiset ennätykset== *800 m 1.58,72 (Saint-Denis 18.7.2008) *1 000 m 2.36,95 (Międzyzdroje 18.8.2007) *1 500 m 4.09,39 (Königs Wusterhausen 6.8.2003) ==Lähteet== Luokka:Puolalaiset keskimatkojen juoksijat Luokka:Vuonna 1980 syntyneet Luokka:Elävät henkilöt
Reinhold Roine

Reinhold Roine (sukunimi vuoteen 1886 ja vuodesta 1920 Silfverström; 14. heinäkuuta 1866 Helsinki – 2. toukokuuta 1937 Kymi) oli suomalainen filosofian maisteri, kirjailija ja kansakoulutarkastaja. Hän käytti nimimerkkejä Reeni Roine, R. R. ja Watson. Roineen vanhemmat olivat kirvesmies Anders Silfverström ja Karolina Tiljander. Hän pääsi ylioppilaaksi Helsingin alkeisopistosta 1886 ja opiskeli sitten Helsingin yliopistossa valmistuen filosofian kandidaatiksi 1895 ja maisteriksi 1897. Roine toimi Kotkan piirin kansakoulutarkastajana 1911–1925 ja Kymenlaakson piirin kansakoulutarkastajana 1925–1933. Roine oli yksi keskeisistä henkilöistä muun muassa Juhani Ahon ja Eero Erkon kanssa Päivälehden perustamisessa. Roineen ensimmäinen avioliitto oli Hulda Olivia Takolanderin (k. 1935) kanssa. Toinen avioliitto Elin Klemolan (k.1950) kanssa. Toisesta avioliitosta syntyi kaksi lasta, Maria Beata (1919–1995) ja Boy Gottfried (1926–1998). == Teoksia == * Kaikuja Skandinaviasta : suomennoksia Skandinavian nykyisimmästä lyyrillisestä runoudesta ; toim. Reinhold Roine. Tuhansille kodeille tuhatjärvien maassa 20. WSOY 1894 * Suomen teollisuuskalenteri 1900, toim. Reinhold Roine. Söderström, Helsinki 1900 * Taloutta ja tuhlausta : neljä esitelmää kansamme eräästä elinkysymyksestä. Kansanvalistusseura, Helsinki 1900 * Venäjän maantiede. Tekijä, Helsinki 1912, 6. painos 1914, 7. painos 1916 (ilmestyi ruotsiksi nimellä Rysslands geografi, Kouvola 1913) * Atlas öfver Ryssland : bilaga till Rysslands geografi. Kouvola 1913 == Suomennoksia == * Ei sovi : neuvoja sievään käytöstapaan kuuluvissa asioissa : meidän oloihimme mukailtu saksalaisten ja ruotsalaisten lähteitten mukaan ; suom. Reinhold Roine. Holm, Helsinki 1886 * Siitinelo ja avioliitto : ylen tärkeitä terveysohjeita sekä naimattomille että naineille ; suom. Reinhold Roine. Helsinki 1898, 1900, 4. uud. tark. ja parann. helppohintainen painos Lindstedtin antikvaarinen kirjakauppa, Helsinki 1904, 5. painos 1906, 6. painos 1910 * Irving Hancock : Dshiu-Dshitsu : ikivanha, päälle 2,500 vuotinen japanilainen järjestelmä 1 : Japanilainen ruumiin kasvatus : harjoitus- ja ravintojärjestelmä sekä yleinen elantotapa, jotka yhteisesti ovat tehneet Mikadon kansan miehet ja naiset terveimmiksi voimakkaimmiksi ja onnellisimmiksi maailmassa ; kuvat George J. Haren ottamia ; suom. englannink. Reinhold Roine. Lindstedtin antikvaarinen kirjakauppa, Helsinki 1905 (alkuteos Japanese physical training) == Lähteet == * * Luokka:Suomalaiset kirjailijat Luokka:Vuonna 1866 syntyneet Luokka:Vuonna 1937 kuolleet
Sveitsin naisten jalkapallomaajoukkue

Sveitsin naisten jalkapallomaajoukkue on Sveitsin naisten edustusjoukkue jalkapallossa. Se toimii Sveitsin jalkapalloliiton alaisuudessa. Sveitsi teki arvokisadebyyttinsä kesällä 2015 pelatuissa Kanadan MM-kisoissa, joihin se varmisti paikkansa ensimmäisenä eurooppalaisena joukkueena. Lopputurnauksessa se hävisi hallitsevalle maailmanmestarille Japanille 0–1 ja Kamerunille 1–2 mutta voitti Ecuadorin 10–1 ja selviytyi lohkokolmosten välisessä vertailussa jatkoon. Neljännesvälierissä Sveitsi hävisi emäntämaa Kanadalle 0–1. Parhaat maalintekijät olivat kolme maalia Ecuadoria vastaan tehneet Fabienne Humm ja Ramona Bachmann. Sveitsi pelasi ensimmäisen kerran EM-lopputurnauksessa vuonna 2017. Alkulohkossa se voitti Islannin 2–1, pelasi Ranskan kanssa tasan 1–1 ja hävisi Itävallalle 0–1 eikä selviytynyt jatko-otteluihin. == Arvokisat == === Maailmanmestaruuskilpailut === * 1991 – Ei selviytynyt karsinnoista * 1995 – Ei selviytynyt karsinnoista * 1999 – Ei selviytynyt karsinnoista * 2003 – Ei selviytynyt karsinnoista * 2007 – Ei selviytynyt karsinnoista * 2011 – Ei selviytynyt karsinnoista * 2015 – Neljännesvälierä * 2019 – Ei selviytynyt karsinnoista * 2023 – Neljännesvälierä === Euroopan-mestaruuskilpailut === * 1984 – Ei selviytynyt karsinnoista * 1987 – Ei selviytynyt karsinnoista * 1989 – Ei selviytynyt karsinnoista * 1991 – Ei selviytynyt karsinnoista * 1993 – Ei selviytynyt karsinnoista * 1997 – Ei selviytynyt karsinnoista * 2001 – Ei selviytynyt karsinnoista * 2005 – Ei selviytynyt karsinnoista * 2009 – Ei selviytynyt karsinnoista * 2013 – Ei selviytynyt karsinnoista * 2017 – Alkulohko == Lähteet == Luokka:Naisten jalkapallomaajoukkueet Luokka:Sveitsin jalkapallo
Emmi Alanen

Emmi Alanen (s. 30. huhtikuuta 1991 Lappajärvi) on suomalainen jalkapalloilija ja entinen vapaapainija. == Jalkapallo == Jalkapallossa Alanen edustaa Damallsvenskanissa pelaavaa Kristianstadia. Vuoden 2015 loppuun saakka hän edusti Ruotsissa Umeå IK:ta, jonne hän siirtyi välittömästi EM-kilpailujen 2013 jälkeen, ja kausina 2016–2018 hän edusti Vittsjö GIK:ta sekä kausina 2019–2021 Växjö DFF:ää. Pelipaikaltaan hän on keskikenttäpelaaja. Aiemmin urallaan hän on edustanut Kokkola Futis 10:tä, KPV:tä, FC Sportia, FC Unitedia ja HJK:ta. Alanen on pelannut A-maajoukkueessa 106 ottelua kesäkuusta 2010 alkaen ja tehnyt niissä 22 maalia. Vuoden 2013 EM-kilpailuissa hän pelasi täydet minuutit Suomen jokaisessa kolmessa ottelussa,http://www.uefa.com/womenseuro/season=2013/matches/round=2000175/match=2010713/index.htmlhttp://www.uefa.com/womenseuro/season=2013/matches/round=2000175/match=2010718/index.htmlhttp://www.uefa.com/womenseuro/season=2013/matches/round=2000175/match=2010725/index.html kuten myös vuoden 2022 EM-kilpailuissa. == Paini == Jalkapallon lisäksi Alanen paini pitkään. Painijana hän saavutti kadettien (alle 17-vuotiaiden) EM-hopeaa ja -pronssia sekä juniorien (alle 20-vuotiaiden) PM- hopeaa.https://www.iat.uni- leipzig.de/datenbanken/dbwrestling/daten.php?spid=4A03A30C760546AC9A36EF76535D7A3B Hän päätti luopua painista toivuttuaan pitkästä loukkaantumisesta, jolloin jalkapallon jatkaminen tuntui painin jatkamista helpommalta.Yle.fi − Kunnaksen Kärki: Kahden lajin loukku (7.6.2013) == Muuta == Alanen on harrastanut myös yleisurheilua. Hänen isänsä Vesa Alanen kilpaili painijana, isoisänsä Veikko Alanen oli painin MM-edustaja ja isoisänsä veli Pekka Alanen paini olympialaisissakin. Emmi Alasen setä Raimo Alanen oli 1970-luvulla maaotteluedustaja 110 ja 400 metrin aitajuoksussa, ja serkku eli Raimo Alasen poika Johannes Alanen kuului vuonna 1998 MM-kultaa voittaneeseen alle 20-vuotiaiden jääkiekkomaajoukkueeseen. == Lähteet == Luokka:Suomalaiset jalkapalloilijat Luokka:Suomalaiset naispainijat Luokka:Vuonna 1991 syntyneet Luokka:Elävät henkilöt
Tšerdynin tie

Tšerdynin eli Višeran tie (; Ви́шерская доро́га, Višerskaja doroga) oli Uralin yli Länsi-Siperiaan johtanut muinainen kulkureitti. Tie sai alkunsa Tšerdynin kaupungista ja kulki Višeran, sen sivujoen Velsin ja Tšurokin kautta kannakselle, josta se jatkui Taltija, Ivdel ja Lozva -jokia pitkin Toboliin laskevaan Tavdaan. 1500-luvun lopulla heti Siperian kaanikunnan kukistuttua Tšerdynin tie oli ainoa Venäjän hallituksen sallima kulkureitti Siperiaan. Vuonna 1588 Ivdelin suulle rakennettiin Lozvan linnoitus, josta muodostui tärkeä välietappi ja voivodin johtaman laajan kihlakunnan keskus. Lyhyemmän Babinovin tien avaamisen jälkeen vuonna 1598 Tšerdynin tie menetti merkityksensä. ==Lähteet== Luokka:Venäjän historia
Kallhäll

Kallhäll on kaupunginosa ja entinen taajama Järfällan kunnassa Tukholman lähistöllä. Vuonna 2006 Kallhällin asukasluku oli 12 821. Kallhäll kasvoi 1900-luvun alkupuolella pieneksi teollisuusyhteisöksi muun muassa koneteollisuudessa toimivan Bolindersin ympärille. Nykyään alueella sijaitsee yrityspuisto, jossa on lukuisia pienyrityksiä. Kallhällissa sijaitsee yksi Tukholman paikallisjunan asemista. Kallhäll on myös entinen taajama, joka on jo kauan sitten kasvanut yhteen muun Tukholman taajaman kanssa. ==Väestönkehitys== == Lähteet == Luokka:Järfällan kunta Luokka:Ruotsin taajamat
Perpignan Canet Football Club

Perpignan Canet Football Club on ranskalainen jalkapalloseura Perpignanista. == Historia == Seura perustettiin vuonna 1934. Perpignan FC nousi toiselle sarjatasolla kaudeksi 1952–1953 ja pelasi sarjassa vuoteen 1959 saakka. Paluun toiselle sarjatasolle seura teki kaudeksi 1991–1992. Perpignan FC onnistui säilyttämään sarjapaikkansa vuoteen 1997 saakka, jolloin se putosi. Tämän jälkeen seura on pudonnut maan alasarjoihin. == Lähteet == == Aiheesta muualla == * Virallinen kotisivu Luokka:Ranskalaiset jalkapalloseurat Luokka:Vuonna 1934 perustetut urheiluseurat Luokka:Pyrénées-Orientales
KIF Örebro

KIF Örebro DFF (aiemmin Karlslunds IF) on vuonna 1980 perustettu ruotsalainen naisjalkapalloseura Örebrosta. Seura pelaa Ruotsin korkeimmalla sarjatasolla Damallsvenskanissa. == Aiheesta muualla == * Seuran viralliset sivut Luokka:Ruotsalaiset jalkapalloseurat Luokka:Örebron kunta
Armenian naisten jalkapallomaajoukkue

Armenia naisten jalkapallomaajoukkue on Armenian naisten edustusjoukkue jalkapallossa. Se toimii Armenian jalkapalloliiton alaisuudessa. Armenia ei ole pelannut kertaakaan naisten arvokisoissa. Se osallistui ensimmäisen kerran arvokisojen karsintoihin 2009 EM-kisoissa. Vuoden 2013 jälkeen Armenia ei ole osallistunut karsintoihin ja sen viimeisin sijoitus jalkapallon maailmanrankingissa on 101. vuodelta 2014. == Arvokisat == === Maailmanmestaruuskilpailut === * 1995–2007 – Ei osallistunut karsintoihin * 2011 – Ei selviytynyt karsinnoista * 2015–2019 – Ei osallistunut karsintoihin === Euroopan-mestaruuskilpailut === * 1993–2005 – Ei osallistunut karsintoihin * 2009 – Ei selviytynyt karsinnoista * 2013 – Ei selviytynyt karsinnoistahttp://www.uefa.com/womenseuro/season=2013/standings/round=2000256/index.html * 2017 – Ei osallistunut karsintoihin == Lähteet == * * === Viitteet === Luokka:Naisten jalkapallomaajoukkueet Luokka:Armenian jalkapallo
HMS Musketeer

HMS Musketeer (viirinumero G86) oli Britannian kuninkaallisen laivaston M-luokan hävittäjä toisessa maailmansodassa. == Valmistus == Alus tilattiin 7. syyskuuta 1939 osana vuoden 1939 laivasto-ohjelmaa Fairfield Shipbuilding and Engineering Companyltä Govanista, missä köli laskettiin vielä saman vuoden lopulla 7. joulukuuta. Alus laskettiin vesille 2. joulukuuta 1941 ja valmistui 18. syyskuuta 1942, jolloin sen tarjoukseen perustunut hinta oli 462 543 puntaa ilman Amiraliteetin toimittamia ase- ja viestijärjestelmiä.Naval- history.net - HMS Musketeer == Palvelus == Alus sijoitettiin 1955 poistolistalle ja myytiin BISCOlle 3. syyskuuta. Se saapui 6. joulukuuta hinattuna T. J. Youngille romutettavaksi. ==Lähteet== * * * * === Viitteet === Luokka:Kuninkaallisen laivaston M-luokan hävittäjät Luokka:Fairfieldin valmistamat alukset Luokka:Yhdistyneen kuningaskunnan toisen maailmansodan hävittäjät
Jackpot

Jackpot voi viitata ainakin seuraaviin asioihin: == Televisiosarjat ja elokuvat == * Jackpot (televisio-ohjelma), suomalainen viihdeohjelma * Kummelin Jackpot, suomalainen elokuva * Jackpot (vuoden 1961 elokuva) * Jackpot (vuoden 2001 elokuva) * Jackpot (vuoden 2006 elokuva) * Jackpot (vuoden 2009 elokuva) == Muut == * jackpot, suuri voitto rahapelissä * Jackpot, Waldo’s Peoplen kappale * Jackpot, IC Companys -yhtiön naistenvaatemerkki
Hamdi Meddeb

Hamdi Meddeb (s. 8. huhtikuuta 1952 Tunis) on tunisialainen liikemies, joka on toiminut vuodesta 2007 lähtien urheiluseura Espérancen puheenjohtajana. ==Elämäkerta== Meddeb pelasi nuoruudessaan jalkapalloa setänsä innostuksesta, joka kannatti Stade Tunisienia, mutta hän siirtyi pelaamaan toiseen paikalliseen seuraan Espéranceen vuonna 1967. Meddeb lopetti kuitenkin jalkapallon pelaamisen aikaisin perustaakseen ensimmäisen yhtiönsä vuonna 1979, josta on noussut Tunisian meijerituotannon johtavimpia yhtiöitä. Aluksi yhtiö tuotti jogurtteja, kunnes 1996 sen tuotanto laajeni useampaan maitotuotteeseen.Hamdi Meddeb : La concurrence a débauché chez nous et nous accuse ! 23.9.2007 Viitattu 8.6.2010 Meddeb on naimisissa ja heillä on neljä lasta. ==Lähteet== Luokka:Tunisialaiset liikemiehet Luokka:Tunisialaiset urheiluvaikuttajat Luokka:Vuonna 1952 syntyneet Luokka:Elävät henkilöt
Great Yarmouth

Great Yarmouth on noin asukkaan satamakaupunki ja asukkaan kaupunkipiiri (borough) Norfolkin kreivikunnassa Englannin itärannikolla. Hallintopiiri käsittää noin 24 kilometriä pitkän Pohjanmeren rannikkokaistaleen, johon kuuluu peltoa ja marskimaata. Great Yarmouthin kaupunki on rakennettu hiekkaharjulle Breydon Waterin estuaarin suulle. Great Yarmouth mainitaan ensimmäisen kerran vuonna 1086 laaditussa Domesday bookissa. Asukkaat saivat elantonsa satojen vuosien ajan pyytämällä silliä Pohjanmerestä ja käymällä vilkasta kauppaa mannereurooppalaisten kanssa. Ensimmäisessä maailmansodassa saksalaiset pommittivat Great Yarmouthia ilmalaivoilla, ja se oli strategisesti merkittävä kohde myös toisessa maailmansodassa. Sillikantojen romahdettua 1960-luvulla liikakalastuksen vuoksi asukkaat joutuivat etsimään kalastuksen tilalle uuden elinkeinon. Heidän onnekseen Pohjanmereltä löydettiin samoihin aikoihin öljyä ja maakaasua ja kaupungista tuli vähäksi aikaa Pohjanmeren merkittävin öljy- ja kaasusatama. Nykyään Great Yarmouth on kuuluisa ennen kaikkea pitkistä hiekkarannoistaan ja huvipuistoistaan, joiden ansiosta siitä on kehittynyt Ison-Britannian kolmanneksi suosituin rantalomakohde Blackpoolin ja Bournemouthin jälkeen. == Lähteet == ==Aiheesta muualla== Luokka:Asutut paikat Norfolkissa Luokka:Englannin kaupungit Luokka:Norfolkin hallinnolliset alueet Luokka:Englannin hallintopiirit
Linköpings FC

Linköpings FC on vuonna 2003 perustettu ruotsalainen naisjalkapalloseura Linköpingistä. Seura syntyi kun naisjalkapalloseura BK Kenty DFF liittyi jääkiekkoseura Linköpings HC:n alaisuuteen. Samalla seuran nimi muuttui Linköpings FC:ksi. Seura pelaa Ruotsin korkeimmalla sarjatasolla Damallsvenskanissa. Linköpings FC voitti Ruotsin mestaruuden 2009, 2016 ja 2017 sekä Ruotsin cupin 2006, 2008, 2009, 2014 ja 2015. == Lähteet == == Aiheesta muualla == * Seuran viralliset sivut Luokka:Ruotsalaiset jalkapalloseurat Luokka:Linköping
Axel Vennersten

thumb|right|200px|Axel Vennerstenin hauta Norra begravningsplatsenilla. Axel Fredrik Vennersten (20. tammikuuta 1863 Borås – 22. maaliskuuta 1948 Tukholma) oli ruotsalainen teollisuusmies ja poliitikko. Vuosina 1914–1917 hän oli Ruotsin valtiovarainministeri. Vennersten sai koulutuksensa Saksassa 1880–1883, minkä jälkeen hän toimi kemistinä New Yorkissa vuosina 1887–1888. Palattuaan Ruotsiin hän sai paikan isänsä tehtaassa Boråsissa. Vuosina 1895–1914 Vennersten oli kaupunginhallinnossa Boråsissa. Vuosina 1906–1921 hän istui toisessa kamarissa ja vuosina 1921–1936 ensimmäisessä kamarissa. Ensimmäisen kamarin puheenjohtajana hän toimi 1928–1936. Puheenjohtajan tehtävien jälkeen hän oli vuosina 1936–1946 valtakunnanmarsalkka (). Vennersten toimi Ruotsin valtiovarainministerinä Hjalmar Hammarskjöldin hallituksessa vuosina 1914–1917. ==Lähteet== Luokka:Ruotsin valtiovarainministerit Luokka:Vuonna 1863 syntyneet Luokka:Vuonna 1948 kuolleet
Babinovin tie

Babinovin tie () oli Euroopan-puoleiselta Venäjältä Uralin yli Siperiaan johtanut kulkureitti. Se sai nimensä reitin vuonna 1597 löytäneen solikamskilaisen kauppiaan Artemi Babinovin mukaan. Babinovin tie oli neljä kertaa lyhyempi aikaisempaa Tšerdynin tietä, jonka se korvasi vuonna 1598. Uusi reitti kulki maata pitkin Solikamskista Tobolin sivujoen Turan yläjuoksulle, jonne perustettiin Verhoturjen kaupunki. Lähes kahden vuosisadan ajan Babinovin tie oli ainoa virallinen kulkureitti Venäjältä Siperiaan. Sen ylläpidosta vastasivat paikalliset talonpojat. Tien molemmissa päissä oli liikennettä valvoneet tulliasemat. Babinovin tie menetti merkityksensä Permin ja Jekaterinburgin välisen Siperian maantien avaamisen jälkeen vuonna 1763. ==Lähteet== Luokka:Venäjän historia
OneDrive

OneDrive tai virallisesti Microsoft OneDrive (aiemmin SkyDrive, Windows Live SkyDrive ja Windows Live Folders) on tiedostojen säilytys- ja jakopalvelu, joka kuuluu Microsoftin palvelukokonaisuuteen. OneDrive sisältyy muihin Microsoftin palveluihin, kuten Officeen, Windows-käyttöjärjestelmään ja Windows Phone -puhelimiin. Palvelun avulla käyttäjä voi synkronoida tiedostonsa tietokonepilveen ja sitten käyttää niitä suoraan verkkoselaimesta ja muilta laitteilta. Palveluun kirjaudutaan Microsoft-tilillä. Tiedostoja voi ensisijaisesti tarkastella vain se, joka on tallentanut ne palveluun, mutta tiedostoja voi jakaa muiden tarkasteltavaksi ja muokattavaksi. Julkisesti jaettujen tiedostojen katsominen ei vaadi Microsoft-tilin käyttöä. Palvelussa on vanhoilla, viimeistään 22. huhtikuuta 2012, palvelun käytön aloittaneilla käyttäjillä ilmaista tallennustilaa 25 gigatavua. Myöhemmin rekisteröityneillä maksutonta tilaa on viisitoista gigatavua. Yhden tiedoston koko on verkkoselaimella siirrettäessä enintään 300 megatavua ja tietokoneohjelmalla synkronoitaessa kaksi gigatavua. Verkkoselaimella toimiva käyttöliittymä on toteutettu HTML5-tekniikalla. Tietokoneen tiedostoja voi synkronoida OneDriveen Windows Vista- ja Windows 7 -käyttöjärjestelmissä sekä Mac OS X -käyttöjärjestelmässä OneDrive-työpöytäsovelluksella. Windows 8.1 -tietokoneissa toiminto on integroitu käyttöjärjestelmään. Uudemmissa Office- paketin tuotteissa voi tiedostoja lähettää ja muokata suoraan Onedrive- palvelimelle. Älypuhelinsovellus on saatavilla Windows Phone-, iOS- ja Android-käyttöjärjestelmiin, joista iOS-versio on optimoitu myös iPadille. Lisäksi Xboxille on oma OneDrive-sovelluksensa. == Katso myös == * Windows Live == Lähteet == * Official Windows Live SkyDrive -tiimin blogi Windows Live Spacesissa * Windows Live -ohjeet === Viitteet === == Aiheesta muualla == * Microsoft OneDrive OneDrive Luokka:Seulonnan keskeiset artikkelit Luokka:Pilvisovellukset
Alversundin silta

Alversundin silta on Hordalandin läänissä, Norjan länsirannikolla sijaitseva riippusilta. Silta avattiin liikenteelle 29. kesäkuuta vuonna 1958 ja se oli alueensa ensimmäinen silta, minkä käytöstä kerättiin tullia. Vaikka silta oli maksettu jo vuoteen 1968 mennessä, tullin keräämistä päätettiin jatkaa. Alversundin silta yhdistää Radøyn saaren sisämaahan. Sillan pääjänne on 198 metriä. == Katso myös == * Luettelo Norjan silloista == Lähteet == Luokka:Norjan riippusillat Luokka:Hordalandin läänin liikenne Luokka:Lindås Luokka:Norjan tieliikennesillat
Norra begravningsplatsen

thumb|Norra begravningsplatsen Norra begravningsplatsen on Suur-Tukholman alueella Solnan kunnassa sijaitseva hautausmaa. Se on Ruotsin suurimpia hautausmaita. Alue annettiin tukholmalaisille käyttöön hautausmaaksi vuonna 1815, ja hautausmaan toiminta alkoi vuonna 1827.Fredric Bedoire: Stockholms byggnader: Arkitektur och stadsbild, s. 368. Norstedts, Tukholma 2012. Piispa Johan Olof Wallin vihki alueen 9. kesäkuuta 1827. Vielä 1910-luvulla aluetta kutsuttiin nimellä Nya kyrkogården. Hautausmaata on laajennettu monta kertaa sitä mukaa kuin kaupunki on kasvanut, varsinkin 1860- ja 1870-luvulla. Vanhimman osan eli kaakkoispuolen on suunnitellut arkkitehti Carl-Gustaf Blom- Carlsson. Blom-Carlssonin suunnittelema hautausmaan kappeli valmistui vuonna 1856. Gustaf Lindgrenin suunnittelema krematorio on vuodelta 1909. Se oli valmistuessaan Ruotsin järjestyksessä toinen krematorio. Hautausmaata on ollut suunnittelemassa monta arkkitehtia, kuten Gustaf Lindgren, Gunnar Asplund, Sigurd Lewerentz ja Lars Israel Wahlman. Siellä on paljon patsaita ja muuta taidetta, suunnittelijoina muun muassa Carl Eldh ja Carl Milles. Hautausmaalla on myös juutalainen ja katolinen osa. == Hautausmaalle haudattuja == *Salomon August Andrée (1854–1897), Ruotsin ilmailun uranuurtaja *Klas Pontus Arnoldson (1844–1916), kirjailija ja poliitikko *Ingrid Bergman (1915–1982), näyttelijä *Folke Bernadotte (1895–1948), diplomaatti ja kreivi *Franz Berwald (1796–1868), säveltäjä *Elsa Brändström (1888–1948), sairaanhoitaja, sotavankien auttaja *Allvar Gullstrand (1862–1930), lääketieteilijä *Per Albin Hansson (1885–1946), pääministeri *Sofja Kovalevskaja (1850–1891), venäläissyntyinen matemaatikko *Ivar Kreuger (1880–1932), liikemies ja teollisuusyrittäjä *Ernst Linder (1868–1943), suomalaissyntyinen ratsuväenkenraali *Arvid Lindman (1862–1936), poliitikko ja teollisuusmies *Vilhelm Moberg (1898–1973), kirjailija *Alfred Nobel (1833–1896), kemisti ja keksijä *Jussi Railo (1887–1920), suomalainen poliitikko ja toimittaja *Ernst Rolf (1891–1932), laulaja ja näyttelijä *Nelly Sachs (1891–1970), saksalaissyntyinen runoilija *Ulrich Salchow (1877–1949), taitoluistelija *Victor Sjöström (1879–1960), näyttelijä ja elokuvaohjaaja *Karl Staaff (1860–1915), pääministeri *Mauritz Stiller (1883–1928), suomalaissyntyinen elokuvaohjaaja *August Strindberg (1849–1912), kirjailija ja taidemaalari *Ernst Trygger (1857–1943), finanssimies ja pääministeri *Johan Olof Wallin (1779–1839), arkkipiispa ja runoilija *Bertha Wellin (1870–1951), sairaanhoitaja ja poliitikko ==Lähteet== ==Aiheesta muualla== Luokka:Ruotsin hautausmaat Luokka:Solna
Andøyn silta

Andøyn silta on Nordlandin läänissä, Pohjois-Norjassa sijaitseva teräsbetoninen tiesilta. Se ylittää Risøysundetin Andøyan ja Hinnøyan saarten välillä. Silta on rakenteeltaan jännitetty kotelopalkkisilta ja se avattiin vuonna 1974. Se oli yksi neljästä 1970-luvulla rakennetusta sillasta, jotka rakennettiin yhdistämään Vesterålenin saaret toisiinsa. Yhdessä Tjeldsundin sillan kanssa nämä sillat yhdistävät Vesterålen Manner-Norjaan. Andøyn sillan kokonaispituus on 750 metriä ja se on 21-aukkoinen. Pisimmän jänteen pituus on 110 metriä ja sillan alituskorkeus 30 metriä. == Katso myös == *Luettelo Norjan silloista == Lähteet == == Aiheesta muualla == Silta Luokka:Nordlandin läänin liikenne Luokka:Norjan tieliikennesillat
Anđelko Đuričić

Anđelko Đuričić (; s. 21. marraskuuta 1980 Pančevo, Jugoslavia) on serbialainen jalkapallomaalivahti. Đuričić teki ensiesiintymisensä Serbian maajoukkueessa 29. toukokuuta 2010 pelatussa ystävyysottelussa Uutta-Seelantia vastaan. == Lähteet == == Aiheesta muualla == * Tilastot Srbijafudbal -sivustolla Luokka:Serbialaiset jalkapallomaalivahdit Luokka:Vuonna 1980 syntyneet Luokka:Elävät henkilöt
Atte Muhonen

Atte Johannes Muhonen (20. lokakuuta 1888 Laukaa – 16. helmikuuta 1954 Laukaa) oli suomalainen poliitikko, joka toimi SDP:n kansanedustajana vuosina 1922–1929 ja 1936–1939. Hän oli myös merkittävä vaikuttaja edistysmielisessä osuustoimintaliikkeessä. Kansakoulun päästötodistuksessa hänellä oli laulua lukuunottamatta pelkkiä kymppejä. Muhonen viljeli nuoresta pitäen Metsolahdessa sijiannutta kotitilaansa aluksi torpparina ja myöhemmin talollisena. === Työväenliikkeeseen === Vuonna 1906 Muhonen liittyi Savion työväenyhdistykseen. Hän toimi myös Lievestuoreen työväenyhdistyksen puheenjohtajana. Vuonna 1908 Muhonen oli paikallisten vuokraviljelijöiden edustajana Tampereella pidetyssä toisessa torpparikokouksessa. Helmikuun vallankumouksen jälkeen 1917 Muhonen valittiin Laukaan kunnan elintarvikelautakuntaan ja samana vuonna hänestä tuli Keski-Suomen sosialidemokraattiseen piiritoimikunnan jäsen. Sisällissodan sytyttyä Muhonen vangittiin helmikuussa Jyväskylän suojeluskunnan määräyksestä, kun hänen väitettiin kuljettaneen aseita punakaarteille. Muhosta syytettiin myös kiihotutksesta. Tammisaaren vankileirille päätynyt Muhonen sai valtio- ja maanpetoksesta kahdeksan vuoden kuritushuonetuomion, mutta hänet armahdettiin jo syksyllä 1918. Vankileiriltä palatessaan Muhonen oli laihtunut kymmeniä kiloja, eikä pystynyt edes kävelemään juna-asemalta kotiinsa. Hänet valiittiin Laukaan kunnanvaltuustoon pian vapautumisensa jälkeen joulukuussa 1918. Muhonen oli myös herättämässä henkiin sisällissodan aikana lakkautettua Sorretun Voimaa, joka alkoi talvella 1919 ilmestymään nimellä Työn Voima. === Kansanedustajana ja osuustoimintamiehenä === Vuonna 1922 Muhonen valittiin kansanedustajaksi. Hän putosi eduskunnasta 1929, mutta nousi kansanedustajaksi jälleen 1933. Vuonna 1925 Muhonen oli presidentin valitsijamiehenä. Hänestä tuli merkittävä vaikuttaja myös edistysmielisessä osuustoimintaliikkeessä. Muhonen oli Osuuskauppa Mäki-Matin hallintoneuvoston puheenjohtaja ja toimi liikkeen edustajana Kulutusosuuskuntien Keskusliiton edustajakokouksissa. Vuodesta 1929 lähtien hän kuului OTK:n hallintoneuvostoon. Kotikylässään hän toimi myös asioitsijana. Helmikuussa 1954 Muhonen osallistui Kinkomaan sairaalan johtokunnan kokoukseen, mutta tunsi itsensä huonovointiseksi ja lähti kotiinsa. Hän kuoli seuraavana yönä nukkuessaan. Muhonen on haudattu Lievestuoreeseen Kelkkamäen hautausmaalle. == Perhe == Atte Muhosen puoliso oli Viivi Lydia Suuronen, jonka kanssa hän avioitui vuonna 1920. == Kirjallisuutta == * == Lähteet == == Aiheesta muualla == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Laukaan kunnanvaltuutetut Luokka:Suomalaiset osuustoimintaliikkeen vaikuttajat Luokka:Suomen sisällissodan punaiset Luokka:Vaasan läänin itäinen vaalipiiri Luokka:Vuonna 1888 syntyneet Luokka:Vuonna 1954 kuolleet
Aursundin silta

thumb|250px|Aursundin silta. Aursundin silta on Aursundetin ylittävä teräsbetoninien kotelopalkkisilta mantereen ja Ruøyan välillä Møren ja Romsdalin läänissä, Länsi-Norjassa. Vuonna 1995 avattu silta on 486 metriä pitkä ja se on osa mantereen ja Ertvågøyan välistä tieyhteyttä. == Katso myös == *Luettelo Norjan silloista == Lähteet == Luokka:Norjan tieliikennesillat Luokka:Møren ja Romsdalin läänin liikenne Luokka:Aure
Beisfjordin silta

Beisfjordin silta, myös: Ankenesin silta, on Nordlandin läänissä Pohjois- Norjassa sijaitseva silta. Se ylittää Beisfjorden lähellä Narvikin kaupunkia. Vuonna 1957 avattu silta on 375 metriä pitkä. ja sen yli kulkee valtatie E6. Narvikin keskusta ja pääosa asutusta on sillan pohjoispuolella, eteläpuolella on Ankenesin asuinalue. == Katso myös == * Luettelo Norjan silloista == Lähteet == ==Aiheesta muualla== *Kuvia sillasta idästä katsottuna. *Kuvia Beisfjorden vuonosta ja sillasta. Luokka:Norjan tieliikennesillat Luokka:Narvik Luokka:Nordlandin läänin liikenne
Bojan Isailović

Bojan Isailović (; s. 25. maaliskuuta 1980 Belgrad, Jugoslavia) on serbialainen jalkapallomaalivahti. Isailović teki ensiesiintymisensä Serbian maajoukkueessa 14. joulukuuta 2008 pelatussa ystävyysottelussa Puolaa vastaan. == Lähteet == == Aiheesta muualla == * Tilastot Srbijafudbal -sivustolla Luokka:Serbialaiset jalkapallomaalivahdit Luokka:Vuonna 1980 syntyneet Luokka:Elävät henkilöt
Gazan sota

Gazan sota voi viitata seuraaviin Gazan kaistaan liittyviin sotilasoperaatioihin: *Operaatio Valettu lyijy 2008–2009 *Operaatio Puolustuksen tukipylväs 2012 *Operaatio Suojaava reuna 2014 *Gazan sota 2023–
Second Life Syndrome

__NOTOC__ Second Life Syndrome on puolalaisen metalliyhtyeen Riversiden toinen studioalbumi, joka julkaistiin 31. lokakuuta 2005. == Kappaleet == Kaikki kappaleet säveltänyt Riverside ja sanoittanut Mariusz Duda. # # # # # # # # # == Kokoonpano == * Mariusz Duda – laulu, kitara, basso * Piotr Grudzinski – kitara * Piotr Kozieradzki – rummut * Michał Łapaj – kosketinsoittimet == Arvostelut == * Imperiumi: 9/10Riverside - Second Life Syndrome Viitattu 13.12.2022. * Sea of Tranquility: Sea of Tranquility: Album review == Lähteet == == Aiheesta muualla == * * Luokka:Vuoden 2005 albumit Luokka:Riversiden albumit
Daria Korczyńska

Daria Korczyńska (o.s. Onyśko, s. 30. heinäkuuta 1981 Kołobrzeg) on puolalainen pikajuoksija. Hän sai hopeaa 100 metrin juoksussa Bydgoszczin alle 23-vuotiaiden EM-kilpailuissa 2003 ajalla 11,46. Hän oli 100 metrin kahdeksas Göteborgin EM-kilpailuissa 2006. Hän karsiutui saman matkan puolivälierissä sekä Osakan MM-kilpailuissa 2007 että Pekingin olympialaisissa 2008. Helsingin 2012 EM-kilpailuissa hän karsiutui välierissä. 60 metrin juoksussa hän karsiutui välierissä Madridin sisäratojen EM-kilpailuissa 2005, mutta voitti pronssia Birminghamin sisäratojen EM-kilpailuissa 2007 ennätysajallaan 7,20 s. Hän juoksi toisen osuuden Puolan pronssijoukkueessa 4 × 100 metrin viestissä sekä Barcelonan 2010 että Helsingin 2012 EM-kilpailuissa ==Henkilökohtaiset ennätykset== *50 m 6,40 (Groningen 5.2.2005) *60 m 7,20 (Birmingham 4.3.2007) *100 m 11,22 (Peking 16.8.2008) *200 m 23,17 (Szczecin 5.7.2008) ==Lähteet== Luokka:Puolalaiset pikajuoksijat Luokka:Vuonna 1981 syntyneet Luokka:Elävät henkilöt
Mark Holton

Mark Holton (s. 1958) on yhdysvaltalainen näyttelijä. Hän on esiintynyt lukuisissa elokuvissa 1980- ja 1990-luvuilla. == Aiheesta muualla == * Luokka:Yhdysvaltalaiset näyttelijät Luokka:Vuonna 1958 syntyneet Luokka:Elävät henkilöt
Ri Myong-guk

Ri Myong-guk (s. 9. syyskuuta 1986 Pjongjang) on pohjoiskorealainen jalkapalloilija, pelipaikaltaan maalivahti. Hän edustaa Pjongjangin kaupungin urheiluseuraa ja pelaa myös Pohjois-Korean maajoukkueessa. Ri oli ehdokkaana Aasian vuoden jalkapalloilijaksi vuonna 2009. Hän oli Pohjois-Korean ykkösmaalivahti Jalkapallon MM-kisoissa 2010, jossa hän pelasi kaikki Pohjois- Korean kolme MM-ottelua. Ri Myong-gukia kritisoitiin suuresti, kun hän päästi Maiconin laukauksen etukulmasta maalin MM-kisojen ottelussa Brasiliaa vastaan. Ri oli myös Pohjois-Korean ykkösvahti Aasian Mestaruuskilpailuissa 2011. . == Lähteet == Luokka:Pohjoiskorealaiset jalkapallomaalivahdit Luokka:Vuonna 1986 syntyneet Luokka:Elävät henkilöt
Sperlonga

Sperlonga on rannikkokaupunki Italiassa. Se sijaitsee Rooman ja Napolin puolivälissä. Lähikaupunkeja ovat Terracina lännessä, Fondi pohjoisessa, Itri koillisessa ja Gaeta idässä. Sperlonga oli antiikin Rooman matkailukohde. Keisari Tiberius rakensi sinne kuuluisan huvilan. Länsi-Rooman valtakunnan kukistumisen jälkeen 500-luvulla rakennuksen rauniot palvelivat paikallisen väestön piilopaikkana. Saraseenien uhkan vuoksi rannikolle rakennettiin vartiotorneja. Vuonna 1534 keskusta tuhoutui Hayreddin Barbarossan hyökkäyksessä. ==Nähtävyyksiä== Sperlongan päänähtävyys on Tiberiuksen huvilan paikalle perustettu museo. Huvilaan kuului grotto-luola, josta on löytynyt merkittäviä veistoksia. Nykyisin museossa olevat veistokset kuvaavat Skyllan hyökkäystä Odysseuksen laivaa vastaan, Polyfemoksen sokaisua, Palladionin ryöstöä ja Odysseusta nostamassa Akhilleen ruumista. Teoksia pidetään kolmen rhodoslaisen kuvanveistäjän Hagesandroksen, Athenodoroksen ja Polydoroksen tekeminä, ja Plinius vanhemman mukaan heidän oletetaan veistäneen myös Laokoon-ryhmän. Vanhin kirkko Santa Maria 1100-luvulta on suljettuna mosaiikkien restauroinnin vuoksi. Sperlongassa käy matkailijoita etenkin sen uimarantojen vuoksi. == Lähteet == == Aiheesta muualla == * Sperlongan kunnan verkkosivut Luokka:Latinan maakunnan kunnat
Ylämaan vaakuna

Ylämaan vaakuna oli Ylämaan kunnan tunnus. Vaakunan jako lakiolla ja havukorolla viittaa kunnan nimeen. Vaakunan selitys on: ”vihreässä kentässä havukoroinen hopealakio.” Vaakunan on suunnitellut Olof Eriksson, ja Ylämaan kunnanvaltuusto hyväksyi sen kokouksessaan 23. huhtikuuta 1964. Sisäasiainministeriö vahvisti vaakunan käyttöön 21. elokuuta samana vuonna. Vaakuna jäi epäviralliseksi kotiseutuvaakunaksi 2010, kun Ylämaan kunta liittyi osaksi Lappeenrannan kaupunkia. == Lähteet == * * Ylämaa Vaakuna